laion/Wikipedia-Exotic huggingface dataset:
Oleksandr Kuzmuk

Oleksandr Kuzmuk (ukraina keeles Олекса́ндр Іва́нович Кузьму́к; sündinud 17. aprillil 1954) on Ukraina sõjaväelane ja poliitik. Ta oli Ukraina kaitseminister aastatel 1996–2001 ja 2004–2005. 2022. aasta veebruaris liitus vabatahtlikuna Ukraina territoriaalkaitsejõududega. Ukraina armeekindral – 1998 67-летний генерал Кузьмук стал в ряды терробороны: "Меня поражает стойкость нашего народа" – Focus.ua, 12.03.2022 (vaadatud: 12.03.2022) У К А З ПРЕЗИДЕНТА УКРАЇНИ Про присвоєння О. Кузьмуку військового звання. Присвоїти військове звання генерала армії генерал-полковнику КУЗЬМУКУ Олександру Івановичу – Міністру оборони України. Президент України Л.КУЧМА м. Київ, 23 серпня 1998 року N 922/98.
Gussinoozjorsk

Gussinoozjorsk on linn Venemaal Burjaatias, Selenga rajooni keskus. Asub Gussinoje järve kaldal, 110 km Ulan-Udest edelas. 1939. aastal pruunsöekaevanduse juurde tekkinud asula 1953. aastal sai linnaõigused ja praeguse nime. Linnas asub soojuselektrijaam, mis alustas tööd 1976. aastal.
Frederik Vesti

Frederik Vesti (sündinud 13. jaanuaril 2002 Langelandis) on Taani vormelisõitja. Ta on 2019. aasta Euroopa meister. 2022. aasta seisuga sõidab ta FIA Vormel 3 meistrivõistlustel ART Grand Prix' peale. Alates 2021. aastast on ta Mercedes Junior Teami akadeemia liige. Vesti alustas oma karjääri 2016. aastal Taani Vormel Fordiga sõites, saavutades üldarvestuses neljanda koha. 2017. aastal osales ta koos peremeeskonnaga Taani Vormel 4-s koos Mikkel Cahnbley Henrikseni ja Nicolas Beeriga, saavutades 15 sõidust 8 võiduga meistritiitli teisena. Samal ajal sõitis ta Saksamaa Vormel 4-s Van Amersfoorti meeskonnaga koos Felipe Drugovichi, Louis Gachoti, Artem Petrovi ja Kami Lalibertéga, saavutades seitsmenda koha ning sõitis Ameerika Ühendriigid Vormel 4-s kaks võistlust Global Racing Groupi meeskonnaga koos Benjamin Pederseni ja Justin Sirganyga. ja Pierre Thiriet. 2018. aastal saavutas ta taas Van Amersfoorti meeskonnaga koos Sebastian Estneri, Charles Weertsi, Lucas Alecco Roy, Joey Aldersi, Andreas Estneri ja Liam Lawsonga Saksamaa Vormel 4-s neljanda koha ja osales Itaalias kolmel osavõistlusel (2 võitis). Samuti jookseb ta viimased 3 wildcard-sõitu Euroopa Vormel 3 meistrivõistlustel ja saavutab Macau Grand Prix'l Keyvan Andrese ja Sophia Flörschi kõrval viieteistkümnenda koha. 2019. aastal siirdus ta Premasse, osaledes Vormeli Euroopa meistrivõistlustel. Ta võitis 24 sõidust 13, mis viis ta meistritiitlini 131 punktiga teise Enzo Fittipaldi ees. Samal aastal osales ta Macau Grand Prix’l teist korda, taas koos Premaga, saavutades Marcus Armstrongi ja Robert Shwartzmani kõrval kümnenda koha. 2020. aastal siirdus ta FIA Vormel 3 meistrivõistlustel, jätkates suhet Veneto meeskonnaga koos Logan Sargeanti ja Oscar Piastriga. Vesti võitis Red Bull Ringil oma esimese võistluse selles kategoorias. Hooajal võitis ta veel kaks osavõistlust, Monzas ja Mugellos, ning lõpetas hooaja neljandana, jäädes võitjast Oscar Piastrist maha 17,5 punktiga. Ta jätkas selles kategoorias ka 2021. aastal, liikudes koos Aleksandr Smoljari ja Juan Manuel Correaga ART Grand Prix’le. Juba hooaja teisel võistlusel Kataloonia ringrajal õnnestus tal vallutada poodiumikoht tänu teisele kohale Olli Caldwelli järel. Paul Ricardil on ta väga kiire, vallutades pole-positsiooni. Tema hooaja esimene võit tuli Red Bull Ringi kolmandal võistlusel, edestades Dennis Haugerit. Vesti vallutab teised poodiumid, kolmas koht Zandvoortis ja teine ​​koht hooaja viimasel võistlusel Sotšis, lõpetas sõitjate edetabelis neljandana. 2021. aasta detsembris osales Vesti Vormel 2 hooajajärgsetel katsetel Yas Marina ringrajal Prantsusmaa meeskonnaga ART Grand Prix, meeskonnaga, kellega taanlane Vormel 3 sarjas sõitis. 21. jaanuaril tehakse Prantsusmaa tiim ametlikuks. Vesti pääses koos Théo Pourchaire'iga Vormel 2 sarja. Koduleht Frederik Vesti, saidil driverdb.com, DriverDB AB. (inglise keeles)
Venstre

Venstre (taani ja norra keeles 'vasak') on kahe partei nimi: Venstre, sotsiaalliberaalne partei Norras Venstre, Taani Liberaalne Partei on paremtsentristlik liberaalne partei Taanis.
SAF Tehnika

SAF Tehnika (ametliku nimega AS “SAF Tehnika”) on Läti ettevõte, kus projekteeritakse ja toodetakse juhtmevabu andmeedastusseadmeid. Ettevõtte tegutseb kolmes tegevusvaldkonnas - digitaalsete mikrolaineraadiote tootmine hääle ja andmete edastuseks, mikrolaine spektrinalüsaatorite ja signaalgeneraatorite tootmine ning keskkonnaseireks juhtmevabade andurite tootmine. Ettevõte teenindab mitmeid tööstusharusid, varustades sealhulgas telekommunikatsiooniteenuse osutajaid, haridusasutusi, kommunaalteenuste osutajaid, avalikku julgeolekut tagavaid asutusi, ringhäälingut, valitsust, kaitsetööstusettevõtteid ning nafta- ja gaasitööstusettevõtteid. SAF Tehnika müüb oma tooteid enam kui 130 riigis. SAF Tehnika on Nasdaqi Riia börsil noteeritud ettevõte, mille põhitegevusalaks on telekommunikatsioonialane teadus- ja arendustegevus ning nende seadmete tootmine ja müük. Ettevõtte peakorter asub Lätis Riias. Ettevõtte finantsaasta on 1. juulist kuni 30. juunini. Ettevõte teenib 72% oma müügitulust Põhja- ja Lõuna-Ameerikas. 22% müügitulust teenitakse Euroopas ja Sõltumatute Riikide Ühendusse kuuluvatest riikidest. 1. septembril 2022. aastal teavitati tütarettevõtte SAF Asia Ltd asutamisest Singapuris. Antud ettevõtte eesmärk on pakkuda Aasia turule suunatud tooteid ja teenuseid. Ettevõtte kõigi aktsiate omanik on SAF Tehnika. SAF Tehnika emaettevõtte aktsiad on alates 26. maist 2004 noteeritud Nasdaqi Riia börsi põhinimekirjas. Aktsiad on kaubeldavad Nasdaqi Balti börsil. Ettevõtte lühinimi börsil on SAF1R ja ISIN kood on LV0000101129. Ettevõttel on noteeritud 2 970 180 aktsiat. Ettevõte maksab enamikul aastatest dividende (alates 2015. aastast ei ole dividende makstud vaid 2018. ja 2019. aastal). Seisuga 8. august 2023 on ettevõtte turukapitalisatsioon börsil 31,5 miljonit eurot. Ettevõtte turuväärtus suurenes 2022. aastal 5% võrra. Tegemist on Balti börsi põhinimekirjas pigem väiksemate ettevõtete hulka kuuluva ettevõttega. Nasdaqi Balti börs "SAF Tehnika A/S Consolidated Interim Report for Q4 and 12 month of financial year 2022/2023 (July 1, 2022 – June 30, 2023)" (PDF). 9. august 2023. "SAF Tehnika teams with GeoLinks to provide Wireless Broadband Service Providers access to a new spectrum offering to accelerate deployment of licensed fixed wireless for broadband networks". 1. märts 2022. "SAF Tehnika". Nasdaq. Vaadatud 13.03.2022. "Global headquarters". Vaadatud 13.03.2022. "Consolidated annual report and separate annual report for the year ended 30 June 2021" (PDF). Vaadatud 13.03.2022. "SAF Tehnika announces the establishment of a subsidiary in Asia". 1. september 2022. "VÄÄRTPABERI INFORMATSIOON". Vaadatud 8.08.2023. "Turukapitalisatsioon". Vaadatud 8.08.2023. "Dividends". "Shares & Shareholders". Vaadatud 13.03.2022.
Mochica kultuur

Mochica kultuur [motš'iika] oli tsivilisatsioon ja kultuur 1.–8. sajandil Lõuna-Ameerikas praeguse Peruu territooriumi põhjapoolsel rannikualal. Nii Mochica kultuuri ja sellele järgnenud Chimú kultuuri keskus oli praeguse Trujillo linna piirkonnas. Niisutatud orgude ääres kujunesid sõltumatud linnad oma kuningate ka preesterkondadega, kes lõid kõrgelt arenenud Mochica kultuuri. Alates 7. sajandist leiud katkevad järskult. Arvatakse, et oli rohkem kui 30 aasta jooksul mitu eriti tugevat El Niño katastroofi, mis purustasid niisutustaristu. Pärast seda sundis 30 aastat kestnud põud arvatavasti Mochica kultuuri kandjaid suuri linnu maha jätma ja rajama väiksemaid asulaid. Nähtavasti puhkes kodusõda alles jäänud toidu ja vee pärast, mille tagajärjel Mochica kultuur rahutuste ja pika nälja tõttu hääbus. Mochicaa kultuuri tehnoloogilist arengutaset võib võrrelda Euroopa ja Idamaade eneoliitikumi ja pronksiajaga. Mudatellistest püramiidid Huaca del Sol ja Huaca de la Luna olid eelajaloolise Lõuna-Ameerika suurimad ehitised. Neil ei olnud veel oma kirja, kuid piktograafilised kujutised annavad nende elust elava pildi. Nähtavasti jätsid nad surnud alguses lageda taeva alla, et kärbsed vabastaksid nende hinge, ning alles seejärel matsid nad surnud koos hauapanustega. Maalingud osutavad teadlaste arvates sellele, et kärbsed olid väga austatud. uMalereien deuten den Forschern zufolge darauf hin, dass die Fliege auch verehrt wurde. Väljakaevamised annavad tunnistust arvukatest veristest rituaalidest, sealhulgas inimohvritest, millega paluti jumalatelt vihma. Ühel kujutisel pakub ülempreestrinna valitsejale karikast ohvrite verd. Selle üle, kes olid ohvrid, käib vaidlus. Christopher Donnan ja Izumi Shinada arvavad, et need olid kohalike eliitide liikmete vaheliste rituaalsete lahingute kaotajad. John Verano ja Richard Sutter arvavad, et ohvrid olid sõdalased, kes võeti vangi konfliktides teiste Mochica kultuuri asulatega või naaberrahvastega. Ühe teooria järgi aitas Mochica kultuuri hääbumisele kaasa jäik ideoloogia. Rituaalid kurnasid ühiskonda nähtavasti väga. Ohverdati põhiliselt noori ja produktiivseid inimei. Angelika Franz. Insekten-Archäologie: Leichenschmaus mit Madengraus., Spiegel Online, 7. oktoober 2010.
Otto Franz

Ertshertsog Otto Franz Joseph Karl Ludwig Maria von Österreich (21. aprill 1865 Graz – 1. november 1906 Viin) oli ertshertsogi Karl Ludwigi ja tema teise abikaasa ertshertsoginna Maria Annunciata teine poeg. Ta oli Austria-Ungari viimase keisri Karl I isa. Ta suri 41-aastaselt süüfilisse. Tema säilmeid hoitakse Keiserlikus krüptis.  Otto Franz – pildid, videod ja helifailid Wikimedia Commonsis
Ferdinand Karl (ertshertsog, 1868–1915)

Ferdinand Karl Ludwig Joseph Johann Maria (27. detsember 1868 Viin – 10. märts 1915 München) oli Austria-Ungari ertshertsog kuni 1911. aastani, mil ta taandas ennast õukonnast ja võttis endale uue nime Ferdinand Burg. Tema isa oli ertshertsog Karl Ludwig.  Ferdinand Karl (ertshertsog, 1868–1915) – pildid, videod ja helifailid Wikimedia Commonsis
Pärnpuu

Pärnpuu on eesti perekonnanimi. 2022. aasta 1. jaanuari seisuga oli Eestis perekonnanimi Pärnpuu 360 inimesel (163 mehel ja 197 naisel). Perekonnanimede levikult oli Pärnpuu meeste puhul 407. ja naiste puhul 352. kohal. Aarne Pärnpuu, eesti matemaatik (1938–2004) Jüri Pärnpuu, eesti ajakirjanik ja filmioperaator (1904–1985) Leili Pärnpuu, eesti maletaja (1950–2022) Marko Pärnpuu, eesti jalgpallitreener ja endine jalgpallur (1981–) Monika Pärnpuu, eesti sõudja (1980–) https://www.stat.ee/nimed/pere/Pärnpuu
Ludwig Viktor

Ertshertsog Ludwig Viktor Joseph Anton von Österreich (15. mai 1842 Viin – 18. jaanuar 1919 Wals-Siezenheim) oli Austria keisri ja Ungari kuninga Franz Joseph I, Mehhiko keisri Maximiliano, ertshertsogi Karl Ludwigi ja lapseeas surnud ertshertsoginna Maria Anna noorem vend. Kuigi ta tegi sõjaväelist karjääri, nagu ertshertsogidele tavaks, ei osalenud ta siiski poliitikas. Ta on tuntud oma kunstikogu ja patronaaži ning heategevuse poolest. Ta oli avalikult homoseksuaalne ja keeldus abiellumast printsessidega, keda tema jaoks otsiti. Ta suri ilma järglasteta.  Ludwig Viktor – pildid, videod ja helifailid Wikimedia Commonsis
Simson (perekonnanimi)

Simson on perekonnanimi. 2022. aasta 1. jaanuari seisuga oli Eestis perekonnanimi Simson 581 inimesel (233 mehel ja 248 naisel). Perekonnanimede levikult oli Simson meeste puhul 231. ja naiste puhul 241. kohal. Aivar Simson (Simson Seakülast), eesti skulptor (1959–) Kaari Simson, eesti tippjuht (1977–) Kadri Simson, Eesti poliitik (1977–) Krista Simson, eesti graafik ja kunstiõpetaja (1960–) Piret Simson, eesti näitleja Priit Simson, eesti ajakirjanik (1977–) Priit Simson, eesti fotograaf ja alpinist (1976–) Taavi Simson, eesti õpetaja (1989–) https://www.stat.ee/nimed/pere/Simson
Maria Anna

Maria Anna Karolina von Österreich (27. oktoober 1835 Viin – 5. veebruar 1840 sealsamas) oli Austria ertshertsogi Franz Karli ja printsess Sophie ainuke tütar, ertshertsoginna. Tema vennad olid Franz Joseph I, Maximiliano, Karl Ludwig ja Ludwig Viktor, kellest viimane sündis pärast Maria Anna surma. Sündides näis ta olevat elujõuline, kuid peagi hakkasid tal ilmnema langetõve nähud. Ta suri nelja-aastaselt pärast äkilist krambihoogu. Tema säilmeid hoitakse keiserlikus krüptis.  Maria Anna – pildid, videod ja helifailid Wikimedia Commonsis
Simson

See artikkel räägib piiblitegelasest. perekonnanime kohta vaata artiklit Simson (perekonnanimi). Ettevõtte kohta vaata artiklit Simson (ettevõte). Simson (heebrea שִׁמְשׁוֹן, Šīmšōn) oli iisraeli kohtumõistja, kes oli tuntud oma erakordse jõu poolest. Vana Testamendi Kohtumõistjate raamatu järgi peitus Simsoni suur jõud tema juustes. Seda teada saanud, pügas tema naine Deliila need maha ja andis ta jõuetuna vilistite kätte. Simsoni lugu on palju kasutatud kirjanduses, muusikas ja kujutavas kunstis. Näiteks on temast loonud teoseid Rubens, Rembrandt, John Milton, Georg Friedrich Händel ja Camille Saint-Saëns.
Karboksüülhapped

Karboksüülhapped on orgaanilises keemias happed, mis sisaldavad karboksüülrühma (COOH). IUPACi nomenklatuuri kohaselt tuletatakse karboksüülhapete nimetused süsivesinike nimetustest ja lisatakse nimele lõppu "hape". Näiteks: CH3CH3 (etaan) -> CH3COOH (etaanhape). Palju on kasutusel ka triviaalnimetusi, eriti biokeemias. Sõltuvalt karboksüülrühmade arvust eristatakse ühealuselisi (näiteks metaanhape), mitmealuselisi (näiteks oblik- ehk etaandihape) ja aromaatseid (näiteks bensoehape) karboksüülhappeid. Kõrgemaid ühealuselisi karboksüülhappeid, mille süsivesinikradikaalis on 4–20 süsiniku aatomit, nimetatakse rasvhapeteks. Karboksüülhapete füüsikalised omadused on tingitud nende molekulide võimest moodustada tugevaid vesiniksidemeid. Sel põhjusel on neil ka kõrge keemistemperatuur ning normaaltingimustel on nad vedelad või tahked. Süsinikuahela pikenedes väheneb nende tihedus ja lahustuvus vees. Madalamad karboksüülhapped on terava lõhnaga värvuseta vedelikud, mis segunevad veega igas vahekorras. Kõrgemad karboksüülhapped on tahked ja vees lahustumatud. Side hapniku- ja vesinikuaatomi vahel on nõrk. Seetõttu katkeb see side kergesti ja vesinikioonide eraldumisel põhjustavad karboksüülhapped lahuses happelisi omadusi. Sellest tulenevalt on karboksüülhapped alkoholidest ja fenoolidest tugevamad happed. Karboksüülhapete reageerimine metallidega: 2CH3COOH + Zn = (CH3COO)2Zn + H2 Reageerimine metalli oksiididega (näites on saadusteks raudetanaat ja vesi): 2CH3COOH + FeO = (CH3COO)2Fe + H2O Reageerimine hüdroksiididega (näites on saadusteks naatriummetanaat ja vesi): HCOOH + NaOH = HCOONa + H2O Reageerimine endast vähem püsiva happe (näites süsihappe) sooladega): 2CH3COOH + Na2CO3 = 2CH3COONa + H2CO3 H2CO3 (süsihape) laguneb kergesti süsinikdioksiidiks (CO2) ja H2O (veeks). Reageerimine alkoholidega, tekivad estrid: CH3COOH + CH3CH2OH = CH3COOCH2CH3 + H2O Metaanhape (sipelghape) HCOOH Etaanhape (äädikhape) CH3COOH Propaanhape (propioonhape) CH3CH2COOH Butaanhape (võihape) CH3CH2CH2COOH Pentaanhape (palderjanhape) C4H9COOH Heksaanhape (kapronhape) C5H11COOH Heptaanhape (önanthape) C6H13COOH Piimhape (2-hüdroksüpropaanhape) Õunhape (hüdroksübutaandihape) Viinhape (2,3-dihüdroksübutaandihape) Sidrunhape (2-hüdroksü-1,2,3-propaantrikarboksüülhape) Etaandihape (oksaalhape ehk oblikhape) HOOC-COOH ehk (COOH)2 (on kahealuseline karboksüülhape) Bensoehape (fenüülkarboksüülhape) C6H5COOH
Vulkaanide loend

Siin on loetletud vulkaane. Tegevvulkaanid on eraldi loetletud ka tegevvulkaanide loendis. # A B C D E F G H I J K L M N O P Q R S Š Z Ž T U V W Õ Ä Ö Ü X Y Albemarle – Alcedo – Agung – Amargura – Ampato – Anatahan – Apo – Aragats – Ararat - Arenal - Asama – Askja – Aso – Asuncion – Aždahak - Augustine - Avatša – Awoe Baker – Bandai – Bárðarbunga – Barren – Batur – Beerenberg – Bezõmjannõi – Bisoke - Bogoslov – Bromo – Bulusani vulkaan – Burney Capelinhos – Cayambe – Cerro Azul (Galápagose saared) – Chimborazo – Chupiquiña – Citlaltépetl – Clevelandi vulkaan - Colima – Corcovado – Cosigüina – Cotopaxi Dabbahu - Daisen – Dallo – Damāvand – Dempo Ebeko – Egon – Eldfell – Emi Koussi – Empung - Epi – Erebus – Erta Ale – Etna – Eyjafjallajökull Fagradalsfjall – Faiali vulkaan – Fogo – Fourpeaked – Fuji – Fuego Gahinga - Galerase vulkaan – Galunggung – Gamalama – Gamkunorra – Gede – Ghaie Hakkodake – Hallasan – Hekla – Hualālai Irazú – Irruputuncu – Izalco – Iztaccíhuatl Jorullo Kameruni vulkaan – Karangetang – Karisimbi – Karõm – Kasatochi vulkaan – Katla – Katmai – Kelud – Keenia mägi – Kerinci – Kilauea – Kilimanjaro – Kizimen – Kljutševskaja Sopka – Kohala – Komagatake – Korjaki sopka – Krakatau Landmannalaugar - Lars Christenseni mäetipp – Llaima – Laki – Lamington – Lanzarote – Lassen Peak – Leirhnukhur – Llaima – Llullaillaco – Lokon - Longonot Maipo – Mazama vulkaan - Matavanu – Mauna Kea – Mayon – Mendelejev – Merapi – Meru – Mikeno - Misti – Momotombo - Mount Liamuiga – Mount Ritter – Muhabura - Mutnev – Myosin-syo Nyamuragira – Nyiragongo – Nevado del Tolima – Ngauruhoe – Ngorongoro Ojos del Salado – Okmok - Ol Doinyo Lengai – Omate – Ontake – Orizaba – Orosi – O-shima – Osorno vulkaan Paektu-san – Pagan (vulkaan) – Papandayan – Paricutín – Pavlov – Pelée – Pichu Pichu – Pico de São Tomé – Pico Viejo - Piibu vulkaan - Pinatubo – Piton de la Fournaise – Popocatépetl – Popomana – Puracé – Puy de Sancy - Puyehue vulkaan Rainier – Raoul – Ruapehu – Ruiz Sabancaya – Sabyinyo - Saint Augustine – Saint Benedicto – Saint Helens (vulkaan) – Saint Kartala – Sajama – Sakurashima – Sangay – Santa Maria (vulkaan) – San Miguel – Santorin – Shiga mägi – Shinmoe-dake - Sinabung – Sinarka – Sitkin – Soputan – Soufrière Hills – Stromboli – Surtsey Šišaldin – Šivelutš Zaō vulkaan Taali vulkaan – Tacune – Tambora – Tanaga vulkaan – Tapungato – Taranaki – Tarawa – Tarawera – Teide – Teleki – Telica vulkaan - Tinakula – Torishima – Toussidé – Tristan da Cunha vulkaan – Tumaran – Tungurahua – Turrialba vulkaan Ubinas Vesuuv – Vulcano Wāw an-Nāmūs Öræfajökull Yasur Tegevvulkaanide loend
Pascali seadus

Pascali seadus on hüdrostaatika põhiseadus, mille kohaselt kandub rõhk vedelikus või gaasis edasi igas suunas ühteviisi ja on risti rõhutava pinnaga. Selle seaduse avastas Prantsuse matemaatik Blaise Pascal 1663. a. ENE 7. köide, 1994
Kaug-Ida

Kaug-Ida (vene keeles Дальний Восток) on piirkond Aasia idaosas, mis osaliselt kattub Ida-Aasiaga ning hõlmab Venemaa Tšuktšimaa, Kamtšatka, Sahhalini, Kuriilid ja Primorje ning Jaapani koos minevikus temast sõltunud Korea ja Hiinaga. Venemaa Kaug-Idat on varem nimetatud Ussuurimaaks. Kaug-Ida külgneb läänes Ida-Siberi ja Sise-Aasia ning lõunas Kagu-Aasiaga. Loodusgeograafiliselt kuuluvad sinna Leena jõest itta jäävad alad: Verhojanski mäestik, Kolõma mägismaa, Tšuktši, Kamtšatka ja Korea poolsaared, Kuriilid, Sahhalin ja Jaapani saared, Stanovoi mäestik ja Sihhote-Alin koos ümbritsevate madalikega ning Suur Hiina madalik koos naabermägialadega. Poliitgeograafilises tähenduses hõlmab Kaug-Ida Venemaa Kaug-Ida föderaalringkonna idaosa (Tšuktši autonoomne ringkond, Magadani oblast, Kamtšatka krai, Sahhalini oblast, Habarovski krai, Amuuri oblast, Juudi autonoomne oblast, Primorje krai), Jaapani, Põhja-Korea, Lõuna-Korea ja Hiina idaosa. Nõukogude Liidu Kaug-Ida majandusrajoon hõlmas praegust Venemaa Kaug-Ida föderaalringkonda ilma Sahha Vabariigita. Harbiin Kagu-Aasia Sise-Aasia Ussuriisk Ussuuri jõgi Kaug-Ida Eesti entsüklopeedia veebiversioonis (vaadatud 11.06.2016)
S. N. Goenka

Satya Narayana Goenka (29. jaanuar 1924 – 29. september 2013) oli India vipassana meditatsiooni õpetaja. Sündinud hindu perekonnas Birmas, suundus ta 1969. aastal Indiasse ning hakkas seal õpetama universaalset ja teaduslikku meditatsiooni, mis on vaba igasugusest sektantlusest. Goenka õpetuste kohaselt alustatakse mediteerimisel hingamise jälgimisest, mis on budismi praktikas tuntud kui anapanasati, ning seejärel hakatakse järk-järgult teadvustama muid kehalisi ja meelelisi tunnetusi. Goenka õpetustest kujunes välja ülemaailmne vipassana liikumine.
Aktiivne jõud

Aktiivseks jõuks nimetatakse jõudu, mis püüab panna vaadeldavat keha liikuma. Ülesannetes harilikult ei nimetata ja ei joonistata aktiivseid jõude. Nimetatakse vaid, et kehale mõjub jõud F, jõu P jne. Harilikult keha liikumist takistavad mingid teised, teda kinnitavad kehad, moodustades vaadeldavale kehale sidemeid.
Misjon (usundilugu)

Misjon on mingi usundi sõnumi aktiivne levitamine. Ülekantud tähenduses võidakse seda sõna kasutada mis tahes maailmavaate propageerimise kohta. Mõiste on alguse saanud misjonikäsu alusel toimuvast kristlikust misjonist.
Kashmir (laul)

"Kashmir" on Inglise rokkansambli Led Zeppelin laul nende kuuendalt stuudioalbumilt "Physical Graffiti" (1975). Laulu sõnad kirjutasid Jimmy Page ja Robert Plant koostöös John Bonhamiga kolme aasta jooksul ning need valmisid 1973. aastal. Pärast laulu avaldamist esitas Led Zeppelin "Kashmiri" peaaegu kõikidel oma kontsertidel. Ajakiri Rolling Stone on valinud "Kashmiri" kõigi aegade 500 parima laulu sekka.
Roby Koik

Roby Koik (sündinud 22. juuni 1964) on Eesti jurist ja halduskohtunik. Roby Koik omandas 1992. aastal Tartu Ülikoolis baccalaureus artiumi kraadi. 12. oktoobril 1993 nimetas president Lennart Meri Riigikohtu üldkogu ettepanekul Roby Koigi halduskohtunikuks Võru Maakohtusse. Roby Koik on 1. jaanuarist 2001 halduskohtunik Tartu Maakohtus. Ta oli Eesti Kohtunike Ühingu liige 16. oktoobrini 2018. 2014 – Kohtu teravaim sulg Krista Tamm, Tiia Kotkas, "Eesti kohtunikud" (2011), lk 28.
Mayerlingi loss

Mayerlingi loss (saksa keeles Schloss Mayerling) on endine Habsburgide jahimaja Alam-Austria linna Allandi lähistel Mayerlingis. See asub umbes 40 km kaugusel Viini siselinnast edelas. 1889. aastal sooritas Austria-Ungari kroonprints Rudolf sealsetes valdustes enesetapu. Tema isa, keiser Franz Joseph I, korraldusel anti valdused hiljem samal aastal Paljasjalgsete Karmeliitide Ordu nunnakloostrile. Tänapäeval asub seal muuseum.  Mayerlingi loss – pildid, videod ja helifailid Wikimedia Commonsis
Laxenburgi lossid

Laxenburgi lossid asuvad Laxenburgi linnas Alam-Austrias, umbes kuus kilomeetrit Viini linnapiirist lõunas. Suures lossipargis asuvad Altes Schloss, Neues Schloss ja Franzensburg.  Laxenburgi lossid – pildid, videod ja helifailid Wikimedia Commonsis
Eesti jalgpalliklubide loend

Eesti jalgpalliklubide loend on Eesti jalgpalliliigades mänginud mees- ja naiskondade nimekiri. Loend on ajakohastatud hooaja 2009 põhjal. Info varasemate hooaegade kohta puudub. 1. FC Tallinn Dvigatel Tallinn Emmaste JK Dagöplast FCI Tallinn III FC Velldoris FC Viljandi Hiiumaa ÜJK JK Eesti Fosforiit JK Kaitseliit Kalev JK Leisi JK Tallinna Sadam Jõhvi JK Eesti Põlevkivi Kiviõli JK Irbis Kohtla-Järve FC Lootus Kohtla-Järve JHK Keemik Kohtla-Järve JK Alko Kohtla-Järve SK Järve Lelle SK Maardu FS Junior Märjamaa Kompanii Narva KS Võitleja Narva SK Baltika Pärnu JK Tervis Pärnu Kalevi Jalgpalliklubi Pärnu Linnameeskond Tabasalu Jalgpalliklubi Tallinna FC Concordia Audentes Tallinna FC EBS Team Tallinna FC Eurouniv Tallinna FC HansaNet.ee Tallinna FC Lantana Tallinna FC Norma Tallinna FC Pokkeriprod Tallinna FC Puuma Tallinna FC TVMK Tallinna FK Sport Tallinna JK Dokker Tallinna JK Vall Tallinna JK Visadus Tallinna JS Estonia Tallinna Jalgpalli Klubi Tallinna Jalgpallikool Tallinna Jalgpallikool-1983 Tallinna KSK Vigri Tallinna Lõvid Tallinna Puhkekodu Tallinna SC Enter Tallinna SK Mercury Tallinna SK Meteor Tallinna SK Siirius Tallinna SK Tempo Tallinna SR Võitleja Tallinna SÜ Esta Tallinna VK Merkur Tallinna VS Sport Tartu ASK Tartu FC DAG Tartu JK Merkuur Tartu JK Olümpia-2000 Tartu PSR Tartu SK 10 Valga Lokomotiiv Võhma SS Leola Võru JK Võru JK II